b'\n_START_ARTICLE_\nConamara\n_START_PARAGRAPH_\nConamara (en angl\xc3\xa8s: Connemara), que deriva de Conmhaicne Mara (descendents de Con Mhac, del mar), \xc3\xa9s una zona a l\'oest d\'Irlanda que compr\xc3\xa8n una \xc3\xa0mplia pen\xc3\xadnsula entre el port de Killary i la badia Cuan Chill Chiar\xc3\xa1in/Badia de Kilkieran a l\'oest del Comtat de Galway o sud-oest de Connacht. Els Conmhaicne Mara era una branca dels Conmhaicne, un antic grup tribal que tenia un gran nombre de ramificacions localitzades en diferents parts de Connacht. Com que aquesta ramificaci\xc3\xb3 dels Conmhaicne estava localitzada al costat del mar, van passar a ser coneguts com els Conmhaicne Mara (del Mar). Conamara abasta el territori de Iar Connacht, "Connacht oest", que \xc3\xa9s una porci\xc3\xb3 del Llac Corrib a l\'oest del Comtat de Galway i una part del Comtat de Mayo. Conamara estava tradicionalment dividida en Conamara Nord i Conamara Sud. Les muntanyes de Na Beanna Beola/ Twelve Pins i el riu Owenglin, que flueix cap al mar a An Cloch\xc3\xa1n/Clifden, marquen la frontera entre ambdues parts. Conamara est\xc3\xa0 esquitxada a l\'oest, sud i nord per l\'oce\xc3\xa0 Atl\xc3\xa0ntic. La resta de les terres de Connemara que limiten amb el Comtat de Galway v\xc3\xa9nen marcades pel riu Invermore, el llac Corrib, i el vessant oest de les muntanyes Maumturks. _NEWLINE_El terme Conamara \xc3\xa9s actualment usat (equivocadament) per descriure tot el Comtat de Galway a l\'oest del Llac Corrib. Connemara \xc3\xa9s tamb\xc3\xa9 usat per descriure la Gaeltacht (les zones on encara es parla irland\xc3\xa8s) a l\'oest de Galway. La religi\xc3\xb3 cat\xc3\xb2lica \xc3\xa9s majorit\xc3\xa0ria a la zona i compta amb cinc parr\xc3\xb2quies. La costa de Conamara aquesta formada per un gran nombre de pen\xc3\xadnsules. La principal ciutat de Conamara \xc3\xa9s Clifden. L\'\xc3\xa0rea a la seva al voltant \xc3\xa9s rica en conjunts megal\xc3\xadtics. T\xc3\xa9 una poblaci\xc3\xb3 de 32.000 habitants, dels quals entre 20.000 i 24.000 parlen ga\xc3\xa8lic irland\xc3\xa8s.'